cyanic-selkie/wikianc huggingface dataset:
Handduach
A Handduach (dt.: Handtuch) is a Duach zan Obtrickan vo de Händ, van Keapa und vo Sochn (zan Beispui: Gschirr). Fian Keapa wean meisd Frotteediachln vawendd, zweng da guadn Saugfehigkeit meisd aus Baamwoi.
Neahbodn fia Kronkheitsearega
Handdiacha kenna schnej zan Neahbodn fia Kronkheitsearega wean: Bakterien, Viren und Puizsporn. Dozua kimmd, doss se zan Beispui Kolibakterien, wenns warm und feicht is, olle 20 Minutn iah Ozoih vadoppen. Desweng vawendd ma heit in da Effntlikeit entweda Papiahanddiachl oda Handduachroin.
Regiona in Mauretanien
Mauretanien in Afrika is in 12 Regiona und den Hauptstoddistrikt untateit.
De Regiona san (Hauptstod in Klamman):
Barriada
In Peru gibds meah ois 800 Barriadas, de heit euphemistisch Junge Siedlung (Pueblos Jovenes) gnennd wean. Meah ois zwoa Milliona Menschn lem in Lima in soichn Gebietn.
Kontroverse
Da britische Architekt John Turner hod de beriahmsn Barriadas vo Lima sogoa ois „geoadnese, guad funktioniande, sejbstvawoitde Siedlunga vo Leit, de ned nua gnau wissn, wos si baun woitn, sondan aa wia“.
In da Tot zoagd de statistische Afoabatung van Zensus vo 1972 fia Peru (unvaeffndlichde Stootsexamensoarbat vo Franz-Josef Knur, Justus-Liebig-Universitet Gießen, 1975), doss de Barriadas vo drei exemplarischn Städt: (Lima/Callao, Arequipa und Chimbote), vuifoch afstrebnde rondstädtische Viadl wean („barriadas de esperenza“). Beginstigd wead de positive Entwicklung noch dera Untasuachung duachn selektivn Karakta vo da Binnenwondarung, de z' ana Konzentration menschlicha Ressourcn in de Barriadas fiahd. Begleitd wead diese rondstädtische Entwicklung duachn Vafoi vo de innastädtischn „tugurios“ (aa: „barriadas de miseria“) undm massivn Brain-drain im ländlichn Bereich. Alphabetisiarung und Bschäftigungsquote lieng demz'foige in de Barriadas vuifoch weit iwam Landesduachschnidd.
As Eagebnis san in da Regl de sozioe und ökonomische Konsolidiarung vo de Barriadas, dea in fost oin Fäjn aa de politische und administrative Oeakennung ois „Pueblos Jovenes“, vabundn mid da Eihbindung in de städtische Infrastruktua.
Städt in Ruanda
Des is a Listn vo de Städt in Ruanda.
Pirajoux
Pirajoux is a Gmoa mid Eihwohna (Stond: ) im franzesischn Département Ain in da Region Auvergne-Rhône-Alpes. Se ghead zum Kanton Saint-Étienne-du-Bois im Arrondissement Bourg-en-Bresse. Se grenzd im Noadwestn on Foissiat und Cormoz, im Noadn on Beaupont, im Noadostn on Domsure (Beriahrungspunkt), im Ostn on Coligny, im Sidostn on Villemotier und im Sidwestn on Marboz.
Beziak Visp
Da Bezirk Visp (da weisse Zehnden; ) im Kanton Wallis bsteht aus foingdn Gmoana:
Fenstaln
Fenstaln oda Fensterln wor friara a Brauch, wo de junga Buaschn bei da Nacht zu de Deandln (Gschbusi) ganga san und mid da Loada beim Kammafensta einegschding san (de Kamman vo de Deandln worn moast im easchtn Stock).
Weis anno dozumois ned vui Meglichkeitn gebm hod, Mendscha kenna z lerna, hod si de Brautwerbung oft vorm Kammafensta ogspuit. Grad bei de scheenstn Deandln worn natiale meara Burschn interessiat. S Fenstaln wor dahea aa oft mit Raffarein mit Rivaln vabundn, wen zwoa oda meara Buama gleizeiti zum Kammafensta vo oan Mendsch keman san.
Entstehung
De Brautweabung vorm Fensta hod a lange Tradition vo da Serenade ibas Nochtliad bis zum Gasslbrauch. Dees hod damit zdoa, dass unvaheiratete Weiba friara in da Regl ned aloa ausgeh hom deafn. De Kommunikation ibas Fensta wor deshoib oft de oanzige Meglichkeit.
Da Gasslbrauch is da Vorlaifa vom Fenstaln. Ban Gasslbrauch is a Gruppm vo Burschn vor a Kammafensta vo am Deandl zogn und hod do erotisch-satirische Reime (de Gasslreime) zan bestn gebm. Eascht wens eanst worn is, san de Buaschn oanzln vors Fensta kema.
Des ganze begrindt si doduach, dass im Haus moastns Großfamilien gwohnt ham und da Vata, d Muada oder da Bauer oda d Bairin natiali koa Unzucht in eanan Haus hom woidtn - oda hom woin deafa. S wor nämle duach a Gsetz vabotn (Kuppeleiparagraph §180 a. F. StGB) dem unzichtign Treim Voaschub z leistn.
Rousnam
Geografische Log
De Stod is a wichtiga Vakeasknotenpunkt zwischn Minga (uma 60 km nordwestli), Soizburg (uma 80 km östli) und Innsbruck (uma 110 km sidwestli) und aa am Brennerpass noch Italien (uma 130 km). Duach Rousnam führn de Eisnbohstreckn Minga–Soizburg und Minga–Verona/Italien und aa de östareichische Eisnboh-Transitstreck Soizburg–Innsbruck. In da Nachan vo da Stod liegt as Autobohdreieck Inntal, wo d Inntal-Autoboh vo da Autoboh Minga–Soizburg abzweigt (schaug aa Vakeah). Rousnam hot wenga seina Lage an houchn Freizeitwert; in da Umgebung vo ebba 25 km gibts an Keamsää, an Simsää und a bor weitere Badesäan und aa de Beag vom neadlichn Oipnrond Wendlstoa, Houchries und Kampenwand, de zum Schifahren, Wandern, Mountainbiken und Gleitschirm-/Drachafliang eiladn.
Geologie
De Landschaft unmittelbar um Rousnam is in ihrer iatzigen Form in da letztn Eiszeit duach des Vorrucka vom Inntoigletscha und spada duach den Rosnheimer See prägt worn. Da See hot se no vor etwa 10.000 Joa iwa s gounze Inntoi bis in de Gengad vo Wassaburg, guat 25 km neadli vo Rousnam, dastreckt. No heit is an vui Stejn rings um de Joa zu erkennen, wia da friarane flache Säägrund auf oan Schlog in de relativ gache Uferbeschung iwagäht.
Fenstaln
Musi
As Fenstaln werd in da boarischn Musi oft bsunga. As bekanntaste Liad zum Fenstaln is da Fensterstock Hias, a oids boarisches Voiksliad. Am populeastn is de Interpretation vom Fredl Fesl. Oft wead am Fredl dees Voiksliad sogoa zuagschriebm.
Rousnam
Stodgliedarung
Ortsteile san:
Fenstaln
Recht
Jenseits vom Weißwuaschäquator ko Fenstaln ois Hausfriednsbruch ogsegn wean: Des Amtsgericht Frankfurt am Main hod entsprechand guateit.
Rousnam
Klima
De Stod is in da gemäßigtn Klimazone. De duachschnittliche Joaestemparatur in Rousnam is 8,3 °C. De ollerwärman Monat san da Juli und da August mit duachschnittli 17,9 beziehungsweise 17,1 °C und de kejdestn da Dezemba und da Jenna mit -0,5 beziehungsweise -1,4 °C im Mittel. Da Joaresniedaschlog liegt mit 1091,2 mm deutlich iwam gsamtdeitschn Duachschnitt vo 700 mm.
Gschicht
De Entwicklung war schon oiwai bestimmt vo da ginstign Lage an de wichtigen Vakeasachsen in Nord-Sid-Richtung (zwischn Passau/Rengschburg und am Brenner/Norditalien) bzw. Ost-West-Richtung (zwischn Augschburg/Minga und Soizburg).
Remisch Reich
Scho in da Remazeit war Pons Aeni (lat. fia „Bruckn iwan Inn“, a Siedlungsbereich um as heitige Langapfunzn und Leonhardspfunzn neadli vo Rousnam, Flusskilometa 180,8) da wichtigste Innübergang zwischn de remischen Provinzn Noricum und Rätien. Pons Aeni war zwischn Aying (Isinisca) und Seebruck (Bedaium) an da remischen Militärstrass Via Julia vo Augschburg noch Soizburg, wia de remische Strassnkarte Tabula Peutingeriana ausm 4. Joahundert zoagt.
Ursprung vom Stodnama
Da Ursprung vom Stodnama is net eindeitig gsichat. Im Joa 1234 wead easchtmois de Burg Roosnheim am östlichen Innufa erwähnt, afm heitign Schlossberg, obahalb vo da neia Innbruck. Möglicherweise geht da Nam Rosnheim auf des Rosenwappn vo de Wassaburger Hallgrafen, de Erbauer vo da Burg, zruck. A andre Theorie sagt, dass da Nam ursprünglich Rossenheim gwen is, abgleitet vo de Rooß, de im Mittloita dazua hergnuma worn san, dass ma Transportschiff flussaufwärts zong hod, und fia des in Rosnheim grousse Stallungen gem hot. No heit vawendte Straßnnama wia Am Esbaum (da Baum, an dem de Rooß äsn) oda Am Roßacka san a möglicher Hinweis drauf. A andane Theorie sagt, daß aar a Wortvarwandtschaft bestenga kunnt zu Roas, Roze oda Ried, was friara Sumpf- und Torfgebiet bezeichnet hot, de um Rosnheim herum heit no oozumtreffa san – klar ersichtlich aa duach den Nama vo da Rosnheimer Nochbarstod Kolbermoor. A Beispui fia oane vo de oidn Bezeichnunga is Riadering in da Nachan vo da Stod. Möglicherweis is da Name Rosnheim abar aa vom Leitnam Roso/Hrodo abgleitet. De wortwörtlich scheenste Theorie is, dass ma friaras zu schene Deandln a 'Roasn' gsogd hot. Schon de Innschiffer soin gwisst ham, dass s in dera Stod bsunders vui Schönheitn zum Bewundern gabat. De vo de Schiffer gern oogsteierte Stod kriagat so de Bezeichnung „Hoamat vo de Roasn“ - oiso Roasnheim. Weniger gern wead de Theorie anerkannt, dass Roasn evtl. aa bezahlbare Schönheitn gwen sei kunntn.
Entstehung vo Rousnam
In ebba zua Zeit vo da Easchtawähnung vo da Buag im Joa 1234 is Rousnam im 13. Joahundat am westlichn Ufer ois Ansiedlung vo Schifffsleid entstandn. Wei des Gelände an da Innbruckn iwa lange Zeit wengam sumpfign Boon bei da Mangfallmindung net bebaut wern hat kinna, is de Siedlung a baar hundat Meta davo entfernt; drum is as Stodzentrum vo Rousnam net wia woandas direkt am Wossa.
Markt Rousnam
Da Ort hot schnej an Bedeitung gwuna ois Umschlagplatz fia olle Oatn vo Giata, de auf dem Inn transportiert worn san (Viecha, Troad, Seide, Waffn, Soiz) und hot 1328 as Marktrecht griagt. De Rousnhama Schifffsmoasta sand in dera Epochn duach den regen Warentransport, der si zwischn Hall in Tirol an Inn und d Donau owe bis noch Wean und Budapest dastreckt, zimle reich worn. Bis in etwa 1600 hot si de Siedlung zu oam vo de gresstn und bedeitendstn Märkte vo Bayern entwickelt, aa wenn Rousnam as Stodrecht eascht 1864 vom boarischn Kine Ludwig II. griagd hot. Da wiatschoftliche Niedergang kimmt im Lauf vom 17. Joahundat im Zug vom Ruckgang vo da Innschifffahrt und de Folgn vom Dreißgjaarign Kriag. Dazua kemman a Pestepidemie (1634) und a Marktbrand (1641). Im 19. Joahundat konn se Rousnam zu aram wirtschafdlichn Zentrum im sidostboarischn Raum entwickeln: 1810 wead da Ort noch Reichahoi und Traunstoa zum Standort vo da drittn boarischn Saline. A friare Art vo da Pipeline aus Hoiz bringt Sole vo de Soizbergwerk im Raum Reichahoi bis zua Rousnama Saline. Duach des Sieden vom Soiz wead de Innstod zu aram Zentrum vo da boarischn Soizproduktion, bis de Saline 1958 gschlossn wead. An weitern Aufschwung bringt da friare Anschluss an d Eisnboh. 1858 wead da Rousnama Bohhof eigweiht, der si aba boid ois z kloa und fia de weitere Stodentwicklung hinderlich erweisn soi; scho 1876 ziagt er an sein iatzigen Platz um. De oide Bohlinie is zua schnurgeraden Duachgangsstrass (heit Rathaus- und Prinzregentenstrass, wichtigste Rousnama Vakeahsachsn, vom Nordwestn zum Sidostn vo da Stod) worn, da Lokschuppen vom easchtn Bohhof dient heit ois Ausstejungszentrum, da oide Bohhof direkt visavi is seit 1878 as Rathaus - und dient in da ZDF-Vorabendserie „De Rosnheim-Cops“ ois Kulisse vom Polizeipräsidium. De wiatschoftliche Blüte vom Schluss vom 19. und am Afang vom 20. Joahundat macht an Grinderzeit- und Jugendstil (und sei regionale Ausprägung, an Heimatstil) zum wichtigsten Baustil, der heit no as Stodbuidl bestimmt. So is im Behördenviertel um as heitige Rathaus aa de evangelische Erlöserkirch im neogotischn Klinkerstui fia d Evangelisch-lutherische Pfarrei baut worn, und dea Stui is in Rousnam sejddn. Zum Anfang vom 20. Joahundat warn in Rousnam no nein Brauareien, de heit im Nama vo Gaststätten dahoitn san (Duschl-, Hof-, Mail-, Pernloher-, Stern-, Weißbräu). Bis heit überlebt ham nur da AuerBräu und da Flötzinger Bräu, de u. a. as Märzenbier fias Rosnheimer Herbstfest liefern, und aar as Bierbichler-Weißbräu.
Eigmeindungen
Im Joa 1978 is des Stodgebiet im Zug vo de Gmoareform um wesentliche Teile vo da Gmoan Aising, Pang und Westerndorf St. Peter erweitert worn. Habbing ghead scho seit 1967 zua Stod.
Einwohnaentwicklung
As Bevöikerungswachstum betragt in de letztn 10 Joa uma 3 Prozent. ¹ Voikszählungsergebnis
Stodrat
Da Stodrat mit insgesamt 44 Sitzn setzt si wia foigt zsamm: 45.592 Biarga warn wahlberechtigt und de Woibeteiligung war bei 40,81 %. S gab 80 Stimmbezirke. Stand: 2. April 2014, 08:58:03 Uhr.
Woppn
Des Woppn vo da Stod Rosnheim zoagt a weiße Rosn auf rotem Untergrund. Des ko auf des ehemalige Woppn vo Wassaburg am Inn zruckgeführt wern, wei Wassaburg Rosnheim bis 1247 regiert hod. Des ejdeste bekannte Siegel vo da Stod Rosnheim stammt ausm Joa 1374 und zoagt bereits de Rosn, de bis heit net verändert worn is. Oanzige Ausnahm is a Bild vom Apian, was um as Joa 1568 entstandn is und a Bordüre um de Rosn zoagt. Zudem gibts jetz scho länga a Logo vo da Stod Rosnheim. Darauf is wiedarum de Rosn, de aa aufm Woppn is, zum findn.
Landesgartenschau 2010
De Stod Rosnheim is Ausrichter vo da Landesgartenschau 2010. In Vorbereitung vo dera Veranstaltung wern groaße Umbaumaßnahmen in Innenstod und an Mangfall und Inn as Stodbuidl nei prägn und auf d Landesgartenschau 2010 ausrichten. So wead da Bahnhof seit Mai 2008 aufwendig barrierefrei umbaut.
Spoat
Rosnheim hot a lange Eishockeytradition. De Anfänge vom Eishockey-Sport reichn zruck bis ins Joa 1928. Somit ghert Rosnheim zsamma mit Füssen, Garmisch-Partnkira und Bad Dejz zu de ejdestn Eishockey-Standort in Bayern. Da Sportbund DJK Rosnheim (SBR) is 1982, 1985 und 1989 deitscha Moasta worn und erreicht 1988, 1990 und 1992 des Finale um de deitsche Moastaschaft. 1993 foigt da freiwillige Abstieg in de zwoate Bundesliga. Mit a aus dem eigna nochwuchs buidten Mannschaft glingt da sofortige Wiederaufstieg in de easchte Bundesliga. 1994 is de easchte Bundesliga in de DEL umgewandelt worn, zu de Grindungsmitgliedan zejt da SBR. De Eishockeyabteilung is vom Stammverein Sportbund DJK Rosnheim abgespaltn und in de Starbulls Rosnheim GmbH umgwandelt worn. Noch mehra Joar in da DEL is de Lizenz noch Iserlohn verkafft worn. Da Verein muaß ois Starbulls Rosnheim e. V. in da untastn bayerischen Liga wieda vo vorn oofanga, schafft aba in da Saison 2003/2004 den Aufstieg in de Oberliga (dritthechste Liga). Groaßa Wert wead bei den Starbulls Rosnheim auf de Eishockey-Nachwuchsarbeit gelegt. Aushängeschuidl is dabei de DNL-Mannschaft, de in da Saison 2005/2006 de Deitsche Vizemoastachaft erringt. Da greßte vo insgesamt acht Fuaßboivaeine is da TSV 1860 Rosnheim. De easchte Mannschaft hot scho mehrmois in da Bayernliga gspuit und ghert momentan (2007) da Landesliga Süd oo. Mit insgesamt 11 Mannschaftn wead beim TSV 1860 Rosnheim a sehr intensive Jugendarbeit betrieben. In da Saison 2006/2007 schafft aa da Sportbund Rosnheim den Aufstieg in de Landesliga Süd. De Mitglieda vom Kajak-Klub Rosnheim (KKR) erzieln internationale Erfolge. Sogar Welt- und Europamoasta (zum Beispui Claudia Brokof) gengan aus den Reihn vom Vaein hervor und aa aktuell ghern Athleten vom KKR zua internationaln Spitze. Da deitschn und teilweis internationalen Spitze ghern aa Sportlerinnen und Sportler in de Disziplinen Badminton (PTSV Rosnheim), Boxen (ASV Happing), Leichtathletik (TSV 1860 Rosnheim), Faustball (MTV Rosnheim), Rock'n'-Roll-Tanzsport (Rock'n'-Roll-Club Rosnheim) und aa Schi-/Snowboardfohrer und Kampfsportler mehrar Vaeine oo. De vier mitgliedstärksten Breitensportvereine vo Rosnheim san de Sektion Rosnheim vom Deitschen Alpenverein, SB/DJK Rosnheim, da Schiclub Aising-Pang und aa da TSV 1860 Rosnheim. De greßten Sportstätten vo Rosnheim san des städtische Eisstadion (Kathrein-Stadion), des fia 6300 Zuaschauer Platz bietet, de Gabor-Halle (1200 Plätze) und no des Jahnstadion vom TSV 1860 Rosnheim und da Campus des SB/DJK Rosnheim.
Wirtschafd und Infrastruktur
Rosnheim is ois Zentrum vo am Ballungsraum vo in ebba 150.000 Eihwohna de wichtigste Einkaufsstod im gesamten südostoberbayerischen Raum. Sie bietet a umfassendes Angebot in de Bereichn Bekleidung, Einrichtung (drei groouße Möbelhäuser), Unterhoitungselektronik, Schmuck, Dienstleistungen und Gastronomie. Da überwiegend vo mittelständischer Wirtschafd geprägten Stod is' glunga, vor oim im traditionelln Rosnheimer Bereich Hoiz a eigenes Profil zu entwickeln. Rosnheim is da Sitz vo mehra, teilweis international agierende hoizverarbeitenda Unternehma. De Bandbreite reicht vo da Herstellung vo Parkettbödn bis zua Fenstertechnik. Den Betrieben da Hoizbranche steht dabei des Wissen mehrar Ausbildungsstätten vor Ort zua Verfügung ('schaug unta'' „Schui und Buidung“). De Stod Rosnheim fördert de Hoiztechnik duach den Ausbau vom Holz-, Informations- und Technologiezentrums (HIT). No a wirtschaftlicher Schwerpunkt liegt in da Informations- und Kommunikationstechnik. Rosnheimer Unternehma san aa international vor oim in de Bereichn Antennen-, Funk- und Telekommunikationstechnik, Softwareentwicklung, IT-Dienstleistungen und Consulting tätig. Weltweit bekannte Unternehmen aus Rosnheim san Gabor shoes, de Hamberger Industriewerke GmbH (Parkettmarke HARO), Kathrein (Antennen, Elektronik), Schattdecor (Dekordruck) oda Klepper (Faltboote).
Arbatsmarkt
Zum 30.6.2005 hot de Stod Rosnheim 27.600 sozialvasicherungspflichtige Beschäftigte.
Arbatslosnquote
De rechte Statistik zeigt, daß de Arbatslosnquote des Arbatsamtbezirk Rosnheim in de Joar 2002–2006 permanent unta dem Bundes- und dem Landesduachschnitt lag. Des is unta andam drauf zruckzufian, daß Rosnheim in da „Super-Region-Alpin-Arc“ liegt. De Eiropäische Kommission beurteilt den Raum, da des gesamte deitsche, östareichische und italienische Oipngebiet umfasst, ois wirtschafdlich stärkste Super-Region da EU. (Stand: Oktober 2007)
Straßnvakea
Ans überregionale Strassnnetz is Rosnheim iwa de Autobahnan A8 Minga–Soizburg und A93 Rosnheim–Kufstein und aa d B 15 oobundn. De B 15 is im Summa 2005 zwischn da Autobahn und da „Panorama-Greizung“ auf vier Spuren ausbaut worn. Langfristig is a autobahnähnlicher Neibau vo da B 15, de B 15neu, zwischn Rengschburg, Landshut und Rosnheim plant. Seit etla Joar wead aa üba a Reihe vo Umgehungsstrassn nochdacht, damid d Innenstod vom Vakea entlast wead. Noch langer Planung is 2005 mitn Bau vo da südlichen Umgehung Panorama-Schwoag oogfanga worn. Des Vorhabn war umstrittn, wei de Straß de Koitnauen, a Landschaftsschutzgebiet, duachquert. A Voiksentscheid im Joa 2003 is aba zugunstn vo da Strass ausganga. Sie is im Mai 2007 fertiggstellt worn. Weitere Projekte san d Westtangente Rosnheim, fia de 2006 da Planfeststellungsbeschluss dafoigt is, und de dritte Innbruck, de an Inn beim Ortsteil Langapfunzn überquern soll.
Schienenvakea
Mit am Volumen vo täglich rund 20.000 Fahrgäst is da Bahnhof Rosnheim da siebtgreßte Bahnhof in Bayern. Rosnheim is a Eisenbahnknotenpunkt und wead vo den Bahnstreckn Minga–Kufstoa (Kursbuachstreck 950), Minga–Soizburg (Kursbuachstreck 951), Rosnheim–Muidorf (Kursbuachstreck 944) und Rosnheim–Hoizkircha (Mangfotoibahn, Kursbuachstreck 958) berührt. De Östareichischen Bundesbahna fahrn auf da Verbindung Soizburg–Landl/Rosnheim (– Kufstoa) im Zweistundntakt ohne Halt mit Fernzig vo Wean und Soizburg noch Innschbruck und Vorarlberg iwa de Rosnheimer Kurvn. In Vorbereitung auf de Landesgartenschau 2010 wead seit Mai 2008 da Bahnhof aufwendig barrierefrei ausbaut und mit aram Tunell a elegante Verbindung zwischn am Stodzentrum und den südlichen Stodgebiet hergstellt. Dabei wead de ganz Zeit allierter Luftaufnahmn ausgwert und Munitionsreste gsuacht, damit des Tunell zwischn am Hammerboch (der wo untam Bahnhof durchfliasst) und am Empfangsgebäude baut wern ko. Des ziagt aa Veränderungn vo da Oberleitungsgeometrie noch se.
Öffentlicher Busvakea
Da Regionalverkehr Oberbayern biett Anbindunga vo de Gmoana vom Landkroas mit der Stod Rousnham und den benachbarten Landkreise. Da Stodbusvakea wead vo aram privaten Busunternehma eigenwirtschaftlich, d. h. ohne kommunale Beteiligung und fost ganz ohne Zuaschüss vo da öffentlichn Hand, bedrim. Des Unternehma betreibt 12 Stodbuslinien und aa 4 Nochtvakeaslinien, de montags und dienstags vo fimfe in da fria bis neine aufd nocht vakean, mittwochs und donnasdogss vo 5e in da fria bis 11e aufd nocht, freitags vo 5 bis 2 Uhr und samstags vo 8 bis 2 Uhr. De kleanan Stodteie am Stodrand (Westerndorf am Wasen, Unterfürstätt, Langapfunzn, Happing, Kastenau) san im Stundntakt oobundn, de Haupt-Wohngebiet und -eirichtunga (Pang, Oasing, Oasingerwies, Aicherpark, Fachhochschui, Traberhof) im 15-Minutn-Takt. De Linien 8 und 9 bindn de Nochbarstod Kolbermoor im 30-Minutn-Takt oo. Da Nochtvakea fahrt in vier Ringlinien fast alle Stodteie oo, ausgenommen Egarten, Unterfürstätt und Oberwöhr. De zentrale Bushaltestelle Stodmitte dient ois Vaknüpfungspunkt mit Info-Center im Ticketzentrum. Üba 4 Mio. Fahrgäste nutzen an Rosnheimer Stodbusvakea im Joa 2006. An Sunn- und Feiertag findt koa Stodbusvakea statt, im Gengsatz zu ähnlich grouße Städt wia beispuisweis Landshuad.
Unendlizeichn
As Unendlizeichn (∞) is a mathematischs Zeichn, mid dem Unendlikeit symbolisiat wead. In da Bedeitung ois unendli grouße Zoih is's 1655 vom englischn Mathematika John Wallis eihgfiaht worn. In da modeana Mathematik wead's Unendlizeichn voa oim zua Bschreibung vo Grenzweatn bei Foing und Reihn eihgsetzt. Ois Symboi wead's mid iwatrongna Bedeitung aa außahoib vo da Mathematik vawendt.
Rousnam
Medien
Seit 1989 gibts in Rosnheim des Lokalradio Charivari und seit 2001 den Jugendsender Radio Galaxy. De Sendefrequenzen san 92,3 MHz und 96,7 MHz fia Radio Charivari, 106,6 MHz fia Radio Galaxy. Bereits 1987 geht des Regionalfernsehen Rosenheim (RFR) im Kabelnetz an den Start. Anfang 2004 is des Sendegebiet um de Landkroas Mühldorf, Oidäding, Traunstein und Berchtesgadener Land erweitert und des RFR in RFO (Regionalfernsehen Oberbayern) umbenannt; es erreicht inzwischn in etwa a halbe Million potenzieller Zuaschaua. De Verbreitung dafoigt iwa diverse Kabelnetze in Sidostbayern, iwa DVB-T, iwa Antenne und aa digital iwa Satellit (DVB-S) auf Astra 19,2° Ost. Des  Oberbayerische Voiksblatt (OVB) is de Regionalzeidung in Stod und Landkroas Rosnheim und im Landkroas Mühldorf und aa im westlichn Teil vom Landkroas Traunstein. Sie erreicht mit de Regionalausgabn a Druckauflage vo knapp 80.000 Exemplarn und rund 220.000 Leser in da Region. Seit Beginn 2007 erscheint de pressewoche nei auf dem Rosnheimer Zeidungsmarkt. Des kostenpflichtige Wochenblattl wead in Rosnheim verlegt. Außadem deckn den Landkroas Rosnheim foigende Anzeigenblätter ob: Des kostnlose Anzeignblattl Rosnheimer Nochrichten wead herausgem vo da INNdependent Media GmbH, a Tochter da östareichischn Verlagsgruppe Soizburga Nochrichtn. Des Blatt erreicht in etwa 175.000 Haushalte in de Landkroas Rosnheim, Traunstein und Berchtsgoan und is somit de auflagnstärkste Wochnzeidung zwischn Minga und Soizburg. De Rosnheimer Nochrichtn erscheinan seit dem 9.8.2007 im kompakten Halbberliner Format. Seit 1986 erscheint in Rosnheim, Cheamgau, Mangfalltal und aa Wassaburg de Wochenzeitung blick, und wead vo da Blickpunkt Verlags-GmbH & Co. KG herausgem. Des kostnlose Anzeignblattl erscheint im halbrheinischen Format und berichtet iwa lokale Veranstaltungen und Nochrichtn. De Auflage belafft si derzeit auf in etwa 82.000 Exemplare. Des echo erscheint ebenso oi Woch und wead vo da Pons Aeni Verlag GmbH in Rosnheim herausgem. Des kostnlose Anzeignblattl erreicht im Landkroas Rosnheim in etwa 78.000 Haushalt. . blick und echo san Mitglied in da Anzeignblattgruppn Sidbayern.
Unendlizeichn
Vawendung
In da modeana Mathematik wead's Unendlizeichn voa oim vawendt, um potentieje Unendlikeit doaz'stejn. Strebt a Foig vo Zoihn geng an Grenzweat a, so wead da Sochvahoit duach
notiat. Dobei symbolisiat, doss de natialiche Zoih n beliabig grouß wean soi. As Unendlizeichn sejbst stejt dobei owa koa natialiche Zoih doa. A Reih, oiso a unendliche Summe vo de Glieda vo ana Foig, wead entsprechnd duach
notiat. Fia reelle Zoihnfoing wead a bstimmte Divergenz definiat und ma schreibt donn
Entsprechnd wead a noch om unbschränktn Intavoi reella Zoihn mid [a, \infty) bezeichnt. In da Integrairechnung wean aa uneingntliche Integrai vo da Foarm
oogschaugt. Bstimmte Divergenz ko aa noch -\infty eafoing und dohea gibt's aa noch untn oda beidseitig unbschränkte Intavoi und entsprechnde Integrai. In da Topologie wead aa a Eaweitarung vo de reelln Zoihn um de zwoa Element +\infty und -\infty oogschaugt, in dea nacha bstimmte diveagente Foing emfois konveagian. Mid
wead aa de Supremumsnorm vo ana (bschränktn) Funktion bezeichnt, wejche ois Grenzweat vo da Lp-Norma fia entsteht.
Symbolik
As Zeichn ∞ wead mid untaschiedlichn Bedeitunga aa außahoib vo da Mathematik vawendt, unta ondam ois Symboi fia
Ois Marknzeichn wead's beispuisweis bei da Lautsprechamarkn Infinity, da Automarkn Infiniti und da Software Microsoft Visual Studio vawendt. Es findt se aa im Label ♾ fia sairefreis und domid long hoitboars Bobia.
Kodiarung
As Unendlizeichn wead in Computasystema foingdamoßn kodiat:
Obwondlunga vom Unendlizeichn san foingnde Zeichn:
Städt in Finnland
Des is a Listn vo de Städt in Finnland.
(Z = Zensus, S = Schätzung)
Quejn: Statistics Finland
Vawoitungsbezirke z Prag
De tschechische Haptstod Prag buidt an sognenntn Kraj und gliadat si in 22 Vawoitungsbezirke.
Prag hod driwa hinaus 10 Stodbezirke, 57 Stodteile sowia 146 Ortsteile. De Zoi vo de Katastralgebiet betrogt 112. Afm Stodgebiet vo Prag befinden si 901 Siedlungsoaheiten.
Neie Vawoitungsgliaderung
Duach de neie Vawoitungsgliaderung san traditionelle Stodviatl af mehrane Vawoitungsbezirke afteit woan.
Oadaxl
<templatestyles src="Vorlog:Taxobox/style.css" />
D'Oadaxln (Lacertidae, Oazoi: Oadaxl, ostboarisch Àdaxl, tiroiarisch Hegedechs und Groanz (fia Smaragd Oadaxln), af deitsch Eidechse) sant a Famui fo gloane, zmoast greane Dexn, de wos fost iawaroi in da Oidn Wöid fiakemant. Eana Fawondtschoft mid ondane Famuina innahoib fo di Griachfiecha is oiwei nu neda gonz glor, und werd deswengad kontrovers diskadiert, owa t'Forschung mocht Furtschrid damid.
In Middleiropa hods fuigade Ortn:
Oadaxln kemant eha in Midtl- und Südeiropa fia wia im Norn, wals eana weida drom z'koid is. Außahoib fo Eiropa hods nummoi föi meara Ortn fo di Oadaxln.
Literatua
BÖHME, W. (Hrsg.) (1984): Handbuch der Reptilien und Amphibien Europas, Band 2/I, Echsen II (Lacerta). – Wiesbaden (AULA – Verlag). ISBN 3-89104-000-8
Aimags in da Mongolei
De Aimags (mongolisch Stamm, Stammesgruppn) san in da Mongolei de obaste Vawoitungsregion. A Aimag is in mearane Sum untateit. De Hauptstod Ulan Bator wead separat vawoitet.
Noricella oreinos
<templatestyles src="Vorlog:Taxobox/style.css" />
De Noricella oreinos oda runda Ostoipn-Hoarschneck (Ostalpen-Haarschnecke) is a Laundlunganschneck aus da Gottung Hoarschneckn (Trochulus), de wos zua Famülie vo de Laubschneckn (Hygromiidae) ghean. Da Noricella oreinos is a Endemit vo de östarreichischn Nordost-Oipm, des haaßt, es gibt des Viech nua duatn.
Uaspringlich is ois Untaoart vom Trochulus hispidus bzw. gwehnlicha Hoarschneck (gewöhnliche Haarschnecke) beschriebm wuan, dem wos ban easchtn Hiischaun aa recht ähnlich schaut. Friacha hod ma gmaant, es gibt zwaa Untaroartn vo da Noricella oreinos, owa de san middlaweule in zwaa separate Oatn aufgspoitn wuan. Dea Schneck lebt in offane, koide, truckane Lebmsreim in de Berg, aundascht ois wia da Großteu vo de aundan Hoarschneckn, de wos eha auf feichtlate und schottige Stön dahaam san.
Taxonomie
De Noricella oreinos hot friacha zwaa Untaroartn ghobt: De N. o. oreinos (Wagner, 1915) dea wos in Niedaöstarreich und da Steiamoak dahaam is und de N. o. scheerpeltzi (Mikula, 1954), den wos nuar in Owaöstarreich gibt. Middlaweule san des zwaa vaschiedane Oartn, haaßn oiso N. oreinos und N. scheerpeltzi De zwaa Oartn san uaspringlich ois regionale Untaoatn vom Trochulus hispidus beschriem wuan. Spoda san de zwaa Untaoartn vom Trochulus hispidus oogspeudlt wuan und auf a separate Oart zaumgfiaht wuan, und zwoa weu eahnare Hoar aundast aussschaung. Neichare Untasuachungan,  de wos auf molekularbiologische, morphologische und ökologische Anaylsn aufbaun, haum de Obspoitung bestätigt. Außadem hot ma bei de genetischn Untasuchungan aussagfundn, das de beidn zwaa recht vaschiedane mitochodriale Linian haum, aa wauns vom Kärpabau hea Iwagaungsfuaman gibt. Ma hod sie des no genaua augschat, und is draufkumma, doss de zwaa auf a aundare Goddung ois wiar Trochulus ghean. Außadem sans zwaa vaschiedane Oatn, weu sa si in dera Gegnd, wo s zaumkumman, net vamischn.
Beschreiwung
De Noricella oreinos kaumma vo aundare Vatreta vo dera Gottung duach seine klaan, gringlt Hoar untascheidn, wöchane 0,03-0,09mm laung san. Wia bei de restlichn Oartn aus da Gottung vo de Hoarschneckn is owar oft a so, dass bei ödare Viecha und bei laare Schoin de Hoar scho oogfoin san. De Schoin söwar is floch bis leicht kuglat und 5,4-7,5mm braad. Aundare Meakmole san growe, unreglmäßige Rippal auf da Schoin, a Schwölla mit ana zauhnänlichn Struktua in da Mindung, wöchane vo aussn göb duachschimmat. De Schwestaoart N. scheerpeltzi hot a floche Rinnan auf dar Untaseitn, wos de N. oreinos noamalaweis net hod. Es gibt owar aa - vo außn gseng -Iwagaungsfuaman zwischn de zwaa Oartn mit ana net duachgängign oda nua schwoch entwiketn Rinnan. De growe Anatomie vo de Fuatpflaunzungsorgane is zwoar aa dera vo danN. scheerpeltzi ähnlich; es gibt owa zwischn de zwaa Oartn aadeitige Untaschied in da Foitnstruktuar im Innan vom Penis.
Lebmsraum und Vabreitung
Da Trochulus oreinos is auf Schutthoidn, Föswänd und alpine Wiesn dahaam ; bsundast auf suichane, de wos nua luckat bewochsn san und wo in easchta Linie de Seggn Carex firma vuakummt Außadem kummt a nuar in da subalpinen und alpinen Stufn vua, in de Noadostoipm san des Hächn vo 1400-2300m. Da Lebmsraum vom Trochulus oreinos is deitlich a aundara wia dea vo de restlichn Vatreta aus dera Gottung, de wos zmeist auf feichtlate und schottige Stöön dahaam san. De Vabreitung geht vom Schnääbeag in Niedaöstarreich bis ins Höllngebirg in Owaöstarreich. . Es wiad augnumma, dass da Trochulus oreinos so wos wiar a alpine Ureinwohna is, dea wos de Eiszeitn auf de unvagletschatn Stöön vo de Nordostoipm iwalebt hot. .
Städt in Portugal
Des is a Listn vo de Städt in Portugal.
Plomb du Cantal
Da : Plomb du Cantal is mid ana Häh vo da hechste Gipfe im Département Cantal und da Beagkettn vo de : Monts du Cantal in Frankreich. Ea liegt in da vuikanisch prägtn Auvergne.
Literatua
A Höhj on diesm Beag wead in dem Roman Das Parfum vo Patrick Süskind fia siem Joar zum Untaschlupf vo da Haptfigua Jean-Baptiste Grenouille.
Touristischs
Untahoib vom Gipfe liegt de Skistation Super Lioran. Vo do fiaht a Kabinenseijboh dicht on an Gipfe. Haifigsta Ausgongspunkt fia a Wondarung afn Beag is da Gebiagsposs : Col de Prat de Bouc im Ostn vom Beag, wo si umfongreiche Parkmeglikeitn bfindn.
Numerus
Da Numerus (Plural: Numeri) is in da Grammatik a Foam, um de Ozoih z untascheidn.
Im Boarischn wean do zwoa Foama vawendd: da Singular (de Oazoih) und da Plural (de Meahzoih). In ondan Sprochn gibds teiweis vui meah Numeri: Dual, Paral, Trial, Quadral, Paukal usw. Beispuisweis gibds im Sanskrit und im Hebräischn in Dual, wenn zwoa Sochan gmoand san.
15. Feba
Da '''15. Feba''' is da 46. Dog vom Gregorianischn Kalenda, so bleim no 319 Dog (in Schoitjoan 320 Dog) bis zan Joaresende.
Eisten VS
Eisten liegt im Saastoi und bsteht aus vuin weitan oanzln Weilern.
Wehrmocht
Wehrmocht is de Bezeichnung fia de Gsamtheit von de Streitkräft im nationalsozialistischn Deitschland. De Wehrmocht is duach des Gsetz fian Aufbau von da Wehrmocht vom 16. März 1935 aus da Reichswehr hervoagaungan und werd seit August 1946 offiziell ois aufglöst betracht. Sie is in Hea, Kriegsmarine und Luftwoffe gliedat gwesn.
Gschichtliche Grundlogn
Noch da Niederlog vom Kaisareich im Easchtn Wejdgriag hom Frankreich, Grossbritannien und de USA im Vasailla Vatrog (den de deitsche Delegation noch ultimadiva Auffoaderung unta Protest am 28. Juni 1919 untazeichnet hod) de zualässige Truppenstärke vom deitschn Reichsheer auf 100.000 Mo (plus 15.000 fia de Marine) eigschränkt. A schwaare Artillerie und Paunza woan genauso vabodn wia Luftstreitkräft odaraa Generalstob. Driba hinaus haums a Foaschungsvabot üba Chemiewoffa vahängt. Unta soichane Auflogn is am 23. März 1921 de Reichswehr grindt wuan. Drin war da Ontej von Soidotn, de ois Offizia oda Untaoffizia dient hom, im Vahejtnis zu de Monnschoftsdienstgrad extrem hoch. So woas schbäda meglich, innerhoib von wenign Joah de Armä personell um a Vuifochs zum vagreßan.
Untam Eidruck von da Ruhrbesetzung duach des franzesische Militär (Januar bis Septemba 1923), wo de Reichswehr fakdisch wehrlos woa, hod da Generoi Hans vo Seeckt oan geheiman detailliatn Aufrüstungsplan in Auftrog gem. Dea hod de Ziel foamuliad, a "Grouss Hea" mid oana Kriegsstärkn vo 2,8 bis 3 Milliona Mo zum aufbaun. Noch da nationalsozialistischn Mochtübanahm hod des NS-Regime mid da Aufrüstung von da Wehrmocht ogfangt. A Hea von dera Stärkn is im Schbadsumma 1939 fian Übafoi auf Poln bereitgstaundn. Aus de 7 Divisionan von dem 100.000-Mo-Hea san 102 Divisiona gwoan, genau des Planziel vo 1925 und 600.000 Mo mehr ois wia des kaiserliche Heers vo 1914 ghobt hod. Dea Plan vo 1925 zoagt, dass aus Sicht von da Generalität (üba de Landesvateidigung ausse) a Bedrohungspotential aufbaut wern soitad, des a deitsche Hegemonie aufm europäischn Kontinent eamöglicht und aa oan Revanschgriag meglich mocht.
Militärische Zuasammenarbad mid da Sowjetunion
Bereits seit 1920 gob 's eanstzunehmend Gspräche, gegenseitige Besuche zwischn Politikean, da Generalität und da Rüstungsindustrie Sowjetrußlands und Deitschlands um de Bestimmunga des Vasailla Vatrogs zua unterlaffa, de do festgelegdn technischn Einschränkunga im Bereich Militärtechnik zua umgehn und Schritte zua geheima Aufrüstung Deitschlands in Gang zua setzn. Zua Kooadination da Aktivitädn wurde bereits 1921 de Sondergruppn R(ußland) beim Chef des Druppenamts gschoffa. Noch am Rapoio-Vatrog wurde de geheime militärische Zuasammenarbad zwischn da Reichswehr und da sowjetischn Roudn Armä weida intensiviad. Bereits am 15. März 1922 wurde da easte Geheimvatrog mid oana Investitionshechn vo 140 Milliona Reichsmark obgeschlossn. Schwerpunkt war do da Aufbau da vabotane deitschn Militärluftfahrt. Im Februar 1923 reiste da neie Chef des Druppenamts, Generalmajoa Otto Hasse, dafia zua weidern Geheimvahandlunga noch Moskau.
Eid fia jedn Soidotn
Unmiddlbar noch am Tod Paul vo Hidenburgs am 2. August 1934 wurdn de Streitkräfte auf de Person Hitlers vaeidigt. Vui schbada betroffene Soidotn führdn de persönlichn Eide ois Begrindung dafia an, koan aktivn Widerstand gegn vabrecherische Befehle da Führung geleistet zua hom.
Métropole Lyon
De Métropole Lyon is a Gebietskeapaschoft in da Région Auvergne-Rhône-Alpes in Frankreich, de de Funkziona vo om Département und de Afgom vo om Gmoavaband im Großraum Lyon vaeind. De Métropole is aus da voamoling : Communauté urbaine de Lyon, aa : Grand Lyon ‚Grouß-Lyon‘ gnennd, heavoa gonga.
Wehrmocht
Eid fia jedn Soidotn
Beide Eide warn jedoch vafassungswidrig zuastande kema, denn da easte war a Produkt des Chefs des nei gschoffane Wehrmochtamts, Woida vo Reichenau, und da zwoate wurde vo Hitla kreiad, um mid da Änderung "Obabefehlshobr" in "Obasta Befehlshobr" sein militärischn Machtanspruch zua festign. A Obstimmung mid am Reichsdog fand ned stod. Ebenfois gegn de (foamoi no bestehend) Weimara Vafassung war de Zuasammenlegung des Amts des Reichspräsidendn mid am des Reichskanzlers. Im Rema-Prozess (1952) gegn den ehemalign Generalmajoa Otto Eanst Rema weng übla Nochrede und Vaunglimpfung des Andenkens Vastoabana betonte Stootsanwoid Fritz Baua (1903-1968), dass a eidliche Vapflichtung auf unbedingdn Gehoasam gegenüba oana Person unsittlich und aa noch NS-Recht ungesetzlich und domid ungültig gwen sei. Des Weidern betonte ea: "A Unrechtsstoot, da täglich Zehntausend Moade begäd, berechtigt jedermo zua Notwehr." Aus heitiga juristischa Sicht häd si niemand an de Eide gebundn fuin miassn.
Da Rema-Prozess earegte in Westdeitschland grouse Aufmerksamkeit, weil darin posthum de Widerstandskämpfa des 20. Juli 1944 rehobilitiad wurdn.
Aufstäiung bis zum Ofang des Zwoadn Wäidkriegs
Am 16. März 1935 wurde de Wehrpfliachd mid am Gsetz üba den Aufbau da Wehrmocht wieda eingeführt. Mid gleichem Gsetz wurde de "Reichswehr" in "Wehrmocht" umbenannt. Hitla hod de Wiedereinführung bereits am 3. Februar 1933 (Liabmo-Aufzeichnung) gegenüba da Generalität ogekündigt. Aa im Reichskonkoadod (Juli 1933) wurde sie bereits in den geheima Zuasatzartikeln unta Nichtachtung des Vasailla Vatrogs beruggsichtigt. 's gob jedoch aa sogenannte Woasse Joargänge. 1936 besetzte de Wehrmocht des entmilitarisierte Rheinland. Bis 1939 war de Aufstäiung vo zwäif Armeekoaps mid 38 Divisiona und oana Stärke vo 580.000 Soidotn vo Hitla gefoadert. De Mobilisierung da Reservisdn eafolgte Juli und August 1939. End 1939 hod de Wehrmocht 4,7 Milliona Männa einberufa, 1940 warn 's mid nochmoi 4,1 Milliona fast ebensovuie. Duach easchöpfte personelle Ressourcn hoibierte si de Zoi in den foigendn Joarn, bis sie 1944 grod mehr 1,3 Milliona eareichte. Insgesamt wurdn 1939 bis 1945 üba 17 Milliona Männa einberufa.
Métropole Lyon
Entstehungsgschicht
Zum 1. Jenna 2015 san de Gmoana vo da Communauté urbaine de Lyon ausm Département Rhône ausgliedad worn, zglei is ausm Gmoavaband a Gebietskeapaschoft mid Sondastatus mid da Bezeichnung Métropole de Lyon worn, de de Afgom vo om Département und vo om Gmoavaband ausibd.
Wehrmocht
Vabündete während des Zwoadn Wäidkriegs
Gmoasam mid da Wehrmocht kämpfdn im Zwoadn Wäidgriag Druppenteile unterschiedlicha Stärke foigenda Stootn (beruggsichtigt wurdn grod militärische Einheidn da Stootn, de aktiv mid da deitschn Wehrmocht gekämpft hom):
Sonstige Druppn:
Noch da bedingungslosn Kapitulation
De Wehrmocht hod noch da bedingungslosn Kapitulation am 8. Mai 1945 aktive Druppenteile, de no ned entwoffnet warn.
De Wehrmocht wurde vo den Oiiierdn mid am Kontroiratsgesetz Nr. 34 am 20. August 1946 offiziell aufgelöst. Bereits auf da Konferenz vo Joida im Februar 1945 hatdn de Oiiierdn beschlossn, dass Deitschland noch am oiiierdn Sieg koa Militär mehr hom soiad.
Hahake
Hahake (wallisianisch fia: „Ost“) is ana vo de drei Distrikte vom Kinereich vo Uvea im franzesischn Iwaseegebiet Wallis und Futuna im Pazifik. Ea is da bevejkarungsreichste Distrikt in Uvea und grenzt on Hihifo und Muʻa.
Wehrmocht
Valuste
De Gsamtvaluste da Wehrmocht san schwar zua beziffern, do a namantliche Voierhebung da Todesfälle bis heid ned voagnomma wurde. Bis zum Friahjoar 1945 existiern Untalogn zua den personelln Valusdn da Wehrmocht und da Woffa-SS, soweid sie am Fejdhea ogehördn. Oierdings konndn hunderttausend Soidotn, de zua dem Zeidpunkt bereits tot warn, vo desn Statistikn ned mehr eafossd wern. Insofern san seibsd de Kriegsunterlogn bereits mid am hohn Unsicherheitsfaktoa behoftet. Fia de letzdn Kriegsmonate konndn schliaßlich gar koa Übasichdn mehr eastäit wern. Percy E. Schramm kimmd fia den Zeidraum vom 1. Septemba 1939 bis zum 31. Januar 1945 im Kriegsdogebuach des OKW auf a Zoi vo 2.001.399 Todesfälln sowia 1.902.704 Vamissdn in da Wehrmocht, vo dane si 322.807 in oiiierta Kriegsgefangenschoft befandn.
Hahake
De Haptstod Mata-Utu is gleichzeidig aa de Haptstod vo de iwageoadnetn Vawoitungseihheitn Uvea und Walis und Futuna.
Wehrmocht
Valuste
Des Statistische Bundesamt gob 1949 de Gsamtzoi da Wehrmochtvaluste mid drei Milliona an, 1956 mid 3,76 Milliona.
Hahake
Geografie
Da Distrikt Hahake is vo Noadn noch Sidn betrocht zentroi gleng und nimmt uma a Driddl vo da Fläch vo da Insl Uvea eih. Zu Hahake ghean aa de voa da Oststod glengne Insln: Nukuhifala, Nukuhione, Luaniva, Fugalei und Tekaviki. Da Distrikt liegt komplett af de Wallis-Insln.
Wehrmocht
Valuste
De Zoi schbiaglt si aa in da Publikation des DRK-Suchdeansts vo 1975 wida, de 3.810.000 Tote und Vamisste ogibt.
Hahake
Geografie
Hahake bsteht aus sechs Deafa mid eingnem Doafvoasteha, dena a Faipule ois Vawoita vom Distrikt voasteht:
Wehrmocht
Valuste
De Deitsche Deanststäi ehemois Wehrmochtauskunftstäi in Berlin nennt in ihrem Joaresbericht 1985 3,1 Milliona Tote und 1,2 Milliona Vamisste, mitanand oiso 4,3 Milliona. De Ogobn beziang si auf de bis 28. Februar 1945 namantlich gemeldedn Valuste. Demzufoige werd heid unta Einbeziehung da in den letzdn Kriegsmonadn Gefoiane und da in Kriegsgefangenschoft Vastoabane vo üba fünf Milliona Todn ausgegangn; Rüdiga Ovamans beziffert sie auf 5,3 Milliona. Sie san nochstehend noch Joargängn aufgeschlüsselt, wobei Joargangsstärkn grod aus am Reichsgebiet bekannt san:
Völkarechtsvaletzunga und Kriegsvabrechn
Da Ogriff auf acht Stootn ohne Kriegseaklärung war völkarechtswidrig, ebenso wia bestimmte Praktikn da Kriegführung und zua Kontroie da eaoberdn Gebiete, wia etwa Geiselerschießunga, Racheakte und Vageltungsmaßnahma an da Zivilbevölkarung (so genannte "Sühnemaßnahma"). Im Rahma da Bekämpfung vo Partisana und andern Aufständischn (so genannte "Bandenbekämpfung") war de Wehrmocht voa oiem in Osteiropa an vuin Kriegsvabrechn und Übagriffa beteiligt.
De Wehrmocht vafolgte bei ihrn Ruggzügn a "Politik da vabranndn Eade": In Woassrussland wurdn beischbuisweise zwischn Juni 1941 und Juli 1944 209 Städt und 9200 Dörfa vo da Wehrmocht und da SS ausgelöscht und ihre Einwohna größtenteils eamoadet. An da Inhoftierung und Eamoadung vo Judn und andern vafolgdn Gruppn in den besetzdn Gebiedn war de Wehrmocht auf da Grundlog da Richtlinin zua Zuasammenarbad des Heers mid den Einsatzgruppn da SS teilweise involviad und sowohl direkt ois aa indirekt beteiligt.
De Behandlung da osteiropäischn und voa oiem sowjetischn Kriegsgefangane entsprach ned den internationaln Noama, wos a hohe bis narrisch hohe Sterblichkeit zua Foige hod. Zuasätzlich wurdn sowjetische Politkommissare auf Grundlog des Kommissarbefehls häufig sofoat noch da Gefangennahme easchossn. 1944 wurdn de vo Sinti und Roma obstammendn deitschn Soidotn da SS übeagbn, ohne dass 's zua nennenswerdn Protesdn seitns da Wehrmochtführung kam.
Distrikt in Mosambik
De 128 Distrikt vo Mosambik san de Vawoitungsebane untahoib vo de Provinzn vo Mosambik in Afrika.
De Distrikt san:
Neuville-sur-Saône
Neuville-sur-Saône is a franzesische Gmoa mid Eihwohna (Stond: ) in da Métropole de Lyon in da Region Auvergne-Rhône-Alpes. Se liegt uma 15 Kilometa neadli vo Lyon om linkn, estlichn Ufa vo da Saône.
Nochboagmoana vo Neuville san (vo Noadn im Uahzoagasinn): Genay, Montanay, Fleurieu-sur-Saône, Albigny-sur-Saône, Curis-au-Mont-d'Or und Saint-Germain-au-Mont-d'Or.
Gmoapartnaschoftn
Partnagmoana san: Alpirsbach in Bodn-Wiattmbeag unds portugiesische Cabeceiras de Basto.
Ottoman
A Ottoman, a Kanapee, Sofa oda Kautsch gnennt, is a Mebestickl, auf dem se bequem oana hileng oda mearare hisitzn kina.
Am weitstn vabroadt san de Ottoman in de Wohnzimma. Oba a im Woartezimma vom Fotznspangla, im Hotej oda in da Flughofnlounges sans z findn. A bsundare Roin spuins beim Psychiata, do soins de Gfui dempfa und as Denga entspanna.
Uaspringli wor mit Ottoman a Dogesbett gmoant. Heit iss a Synonym fia Sofa.
Jenna
Da Jenna oda Jänna (dt.: Januar, vo lat.: ianua „Tia, Zuagong“) is da easchte Monat vom Joa im Gregorianischn Kalenda.
Ea hod 31 Dog und is noch'n remischn God Ianus benaunt, dea wos zwaa Gsichta hod. Ea schaut in an Winta und ins Fruahjoa, ins oide und ins neiche Joa.
Uvea (Insl)
Af Uvea lem deazeid 8584 Eihwohna (Stond: 2013). Im Noadostn vo da Insl liegt mid Mata-Utu da Haptort vo Wallis und Futuna.
Gschicht
Schau Obschnitt „Gschicht“ unta Wallis-Insln.
Pangalaktischer Donnergurgler
Da Pangalaktische Donnergurgler is a Sach aus da Romanreih "Per Anhalta durch'd Galaxis" vom Douglas Adams.
Er is a Drangl, der ois´s alkoholische Gegenstück zu am Raubüberfall betituliert werd.
Wos is des für a Zeig?
Da Anhalta gibt a Auskunft drüber, auf weicham Planetn de besten Pangalaktischen Donnergurgla gmixt werdn, wiavii ma übern Dama peilt dafia zoihn muaß, und weiche freiwilling Organisationen oam hinterher wieda auf´d Fiass heifan. Anhalta verrat oam sogar, wie ma sich den seiba macha ko.
Da Erfinda
Zaphod Beeblebrox, Abenteura, Ex-Hippie, Lebemann, Präsi vo da Regierung vom Galaktischen Imperium und eben Erfinda vom Pangalaktischen Donnergurgla.
Vo am Erdenmensch abgwandelt
* 2 cl   Wodka * 2 cl   Tequila Silver * 1 dash  Zitronensaft * 2 cl   Curaçao Blue * 12 cl   Sekt * 2 cl   Gin S' Originalrezept und wia mas macht steht do.
* An Minzlikör oder an Minzschnaps * VUI Gin * A Olive * A Zuatat de nach Zitrona schmeckt, weil ma vamutet das da "Alte Janx-Geist" a Zitronageist war * Soda oder Tonic-Water (Sumpfgas) A do wieda, da is Original.
6 cl	Wodka 2 cl	Gin 1 cl	Rum, braun 1 Tropfen	Rum, ab 70 Vol.-% 3 cl	Lycheelikör 2 cl	Kaktusfeigenlikör (Peppino Kaktus) 2 cl	Ananassaft 4 cl	Grapefruitsaft 2 cl	Zitronensaft 1 Tropfen	Grenadine 1 Msp. Guaranapulver 1 	Pitahaya 1 	Karambolenscheibe(n) 1 	Orange(n), die Schale davo als Spirale
Zubereitung: Die Zutaten, außer der Grenadine, werden zusammen mit drei bis vier Eiswürfeln im Shaker geschüttelt, bis die Eiswürfel sich aufgelöst haben. Danach füllt man den Drink in eine Cocktailschale. Nach dem schälen der Pitahaya schnejdet man das Fruchtfleisch in Pyramidenform. Die Pyramide gibt man ins Glas, bevor der Drink hineingeschüttet wird. Die Karambolenscheibe hängt man an den Glasrand. Über das Glas legt man zum Schluss eine Spirale aus der Orangenschale.
Gibts no sowos ?
S' oanzige Getränk wos mim Pangalaktischen Donnergugler mithoitn ko is da Vurguzz. Da Vurguzz is a Getränk aus da Vurgafrucht auf Vurga und da Wirkung vo am Pangalaktischen Donnergurgla recht ähnlich. Beim Vurguzz is a so wennst den trunka host, nachad moanst dia drischt oaner grod mit am Suibabarren dei Hirn naus.
Beziak Siders
Da Beziak Siders (dt.: Bezirk Siders, im Kanton Wallis bsteht aus foingdn Gmoana: Stond: 1. Jenna 2017
Ibn Battuta
Da Abu Abdullah Muhammad ibn Battuta,, (* 24. Feba 1304 z Tanger in Marokko; † 1368 oder 1377 in Marokko) wor a mohamedanischa Foaschungsroasenda vom 14. Joahundad vo berbarischa Heakunft. Ea deafad da "grässde" Roasenda vo oin Zeidn sei.
In an Zeidram vo 30 Joarn hod a weide Roasn gmochd und driba gschriem. Ea is in Afrika bis ans Hoan vo Afrika keman, ea wor in Osteiropa, im Middlan Ostn, in Zentralasien, Sidasien, Sidostasien und in Kina.
2008 is da Flughofm fo Tanger in Marokko noch eam gnennd woan.
Franklin County, Maine
As County hod a Flächn vo 4518 Quadratkilometa, dovo san 120 Quadratkilometa Wossaflächn.
Feba
Da Feba (deitsch: Februar, östareichisch (bsondas Oumtssproch) aa: da Feber (lat.: februare = reinign) is seit 153 v. Kr. da zwoate Monat vom Joar im remischn Kalenda. Ea is nochn remischn Reinigungsfest Februar gnennd wuan.
Da Monat umfosst seit da augusteischn Kalendarefoam im Joar 8 v. Kr. in Gemeinjoarn 28 Dog und in Schoitjoan 29 Dog. Bis za den Zeidpunkt hod da Feba in Gemeinjoarn aus 29 Dogn und in Schoitjoarn aus 30 Dogn bstaundn.
Banktechnisch hod da Feba wia jeda aundare Rechnungsmonat 30 Zinsdog, so doss Zinsobrechnunga zan 30. Feba duachaus sinnvoi san.
16. Feba
Da '''16. Feba''' is da 47. Dog vom Gregorianischn Kalenda, so bleim no 318 Dog (in Schoitjoan 319 Dog) bis zan End vom Joar.
Regiona vo Namibia
Namibia is in 13 administrative Regiona (Englisch: Regions of Namibia) untateit. De Regiona wiedarum in 102 Distrikt.
Viecha
De Viecha (dt.: Tiere) san a wichtige Gruppm vo meahzejing, eukaryotischn Organismen. In da biologischn Systematik spuid da Begriff heit koa Roin meah. Taxonomisch wean Viecha haifig ois Gruppm innahoib vo de Eukaryotn ogseng, de wo dena Pflanzna und Schwammal gengiwagstejd wean. De Zejn vo de Viecha hom im Gengsotz za de Schwammal und Pflanzna koa Zejwond, sondan san vo ana Zejmembran umgem. Heit san mid Viecha nua no de vuizejing Viecha (Metazoa) gmoand.